recursal/SuperWikiNEXT-32B huggingface dataset:
স্কোরকার্ড
**স্কোরিং** ক্রিকেট খেলার অবিচ্ছেদ্য অংশ ও এটি দু’টি ধারায় বিভক্ত। প্রত্যেক দলের কতসংখ্যক রান সংগৃহীত হলো ও কতসংখ্যক উইকেটের পতন ঘটেছে - তা উল্লেখ থাকে। যিনি স্কোরিংয়ের সাথে সম্পৃক্ত, তিনি **স্কোরার** নামে পরিচিতি পান। তিনি কর্তৃপক্ষ কর্তৃক মনোনীত ব্যক্তি হিসেবে সকল ধরনের রান, উইকেটের পতন ও কীভাবে তা ঘটেছে (বোল্ড, এলবিডব্লিউ, ক্যাচ, রান আউট ইত্যাদি), ওভারের সংখ্যা ইত্যাদি তুলে ধরেন। পেশাদার খেলায় ক্রিকেটের আইনের সাথে মিল রেখে দুইজন স্কোরার মনোনীত হন। প্রায়শঃই উভয় দলের পক্ষ থেকে একজন করে নিযুক্ত করা হয়।

দায়িত্বাবলী
------------

স্কোরারগণ মাঠে নিযুক্ত আম্পায়ারগণের কাছ থেকে প্রদত্ত সঙ্কেত গ্রহণ করে ব্যাটসম্যানের সংগৃহীত রান (১, ২, ৩, ৪ , ৬) কিংবা অতিরিক্ত রান স্কোরবোর্ডে টুকে রাখেন। তারা যথাসম্ভব পেন্সিল ও কাগজ ব্যবহার করেন। সাধারণত পূর্বেই প্রস্তুতকৃত মুদ্রিত বহি ব্যবহার করে থাকেন। বাণিজ্যিকভাবে বিভিন্ন ধরনের মুদ্রিত বহি রয়েছে। সাধারণ স্কোর বহিতে প্রত্যেক ব্যাটসম্যানের রান, আউটের ধরন, বোলারের পরিসংখ্যান, দলগত স্কোর ও প্রত্যেক উইকেট পতনের কথা তুলে ধরা হয়। গভীর ব্যাখ্যা সমৃদ্ধ স্কোর বহিতে বিস্তারিত তথ্যাদি সংরক্ষণ করা হয়। তন্মধ্যে প্রত্যেক ব্যাটসম্যান কত বল মোকাবেলা করা উল্লেখযোগ্য। এছাড়াও স্কোরারগণ তাদের সুবিধার্থে নিজস্ব কৌশলে স্কোরশীটে উল্লেখ করেন। তন্মধ্যে রঙিন পেন্সিলে উইকেট, ব্যাটসম্যান বা বোলারের ধরন উল্লেখযোগ্য। আধুনিক স্কোরকার্ডের সাহায্যে খেলার যাবতীয় বিষয়াদি বলে দেয়া সম্ভব। ব্যাটসম্যান কর্তৃক বল মোকাবেলা ও মিনিট সংখ্যা উল্লেখ করতে চার্ট ব্যবহার করা হয় যা ওয়াগন হুইলস নামে পরিচিতি। এরফলে ব্যাটসম্যানের রান সংগ্রহের প্রিয় স্থান সম্পর্কে জানা যায়।

হক-আইয়ের ন্যায় উচ্চ ক্ষমতাসম্পন্ন প্রযুক্তি ব্যবহার করে বোলারের শক্তিমত্তা সম্পর্কে বিস্তারিত জানা যায়। ব্যাটসম্যানের তুলনায় বলের উচ্চতা, নিম্নতা, ওয়াইড ইত্যাদি বিষয় দর্শকদের নজর আকর্ষণ করতে সক্ষম হয়েছে।

অন্যান্য
--------

প্রাতিষ্ঠানিকভাবে নিযুক্ত স্কোরারগণ মাঝে-মধ্যেই ভুল করে থাকেন। কিন্তু খেলা শেষ হবার পর সাধারণত তা ঠিক করা হয়। কিছু ক্রিকেট পরিসংখ্যানবিদ অনানুষ্ঠানিকভাবে মুদ্রিত ও প্রচারমাধ্যমের জন্য কাজ করে খ্যাতি কুড়িয়েছেন। তন্মধ্যে ১৯৬৬ থেকে ২০০৮ সাল পর্যন্ত বিবিসি রেডিও ধারাভাষ্যকার দলে বিল ফ্রিন্ডল ও জো কিং অন্যতম। ইসিবি’র ক্রিকেট কর্মকর্তা সংস্থা স্কোরারদের জন্য প্রশিক্ষণ দিয়ে থাকে।

তথ্যসূত্র
---------

1. ↑  Wagonwheel
2. ↑  Hawk-eye innovations: beehive and pitch map
3. ↑  ECB ACO  ওয়েব্যাক মেশিনে আর্কাইভকৃত ৯ জুলাই ২০১৫ তারিখে Education - scorer courses ("Scorers Count")

গ্রন্থপঞ্জি
-----------

* For a comprehensive guide to the laws and their interpretation, and for guidance to scorers: *Tom Smith's Cricket Umpiring and Scoring* (Marylebone Cricket Club). আইএসবিএন ৯৭৮-০-২৯৭-৮৬৬৪১-১
নিকল প্রিজম
**নিকল প্রিজম** হল একটি আলোকযন্ত্র যা সমাবর্তিত তথা পোলারাইজড আলোর উৎপাদন ও শনাক্তকরণে ব্যবহৃত হয়।

আবিষ্কার
--------

এডিনবার্গের বিজ্ঞানী উইলিয়াম নিকল (১৭৭০-১৮৫১) ১৮২৮ সালে নিকল প্রিজম আবিষ্কার করেন।

গঠন
---

এটি আইসল্যান্ড স্পার (ক্যালসাইটের একটি ভাগ) রম্বোহেড্রাল ক্রিস্টাল দিয়ে গঠিত, যাকে ক্রিস্টাল অক্ষের সাথে ৬৮° কোণে কাটা হয়। এরপর এর একটি কর্ণ বরাবর কেটে পরে এই অংশদ্বয়কে কানাডা বালসাম নামক এক ধরনের আঠালো পদার্থের আস্তরণ দিয়ে যুক্ত করা হয়।

যেকোনো পোলারাইজড আলোর কম্পনকে দুইটি উপাংশে ভাগ করা হয়ে থাকেঃ (১) আলোক অক্ষের সমান্তরালে, এবং (২) আলোক অক্ষের সমকোণে। নিকল প্রিজম এমনভাবে গঠন করা হয়েছে যে আলো এর ভিতর দিয়ে যাবার সময় এর যেকোনো একটি উপাংশ প্রতিফলিত হয়ে চলে যায়। সাধারণত অর্ডিনারি আর এক্সট্রা-অর্ডিনারি রশ্মিদ্বয়ের মধ্যে এক্সট্রা-অর্ডিনারি রশ্মিটিই গমন করে, আর অর্ডিনারি রশ্মিটি বাদ হয়ে যায়।

অসমবর্তিত আলো ক্রিস্টালের বাম পাশ দিয়ে প্রবেশ করে (যেমনটা ডায়াগ্রামে দেখানো হয়েছে) এবং ক্যালসাইটের বাইরেফ্রিনজেন্স গুণের কারণে দুইটি অংশে বিভক্ত হয়ে যায়। অর্ডিনারি রশ্মি বা *o* রশ্মি *n*o = ১.৬৫৮ প্রতিসরাঙ্কের মধ্য দিয়ে গমন করে ক্যালসাইট-আঠা স্তরে পতিত হয়ে পূর্ণ অভ্যন্তরীণভাবে প্রতিফলিত হয়; কারণ আঠালো স্তরে (প্রতিসরাঙ্ক *n* = ১.৫৫) অর্ডিনারি রশ্মির আপতন কোণ ঐ দুই মাধ্যমের সংকট কোণের চেয়ে বড় হয়। পক্ষান্তরে এক্সট্রা-অর্ডিনারি রশ্মি বা *e*-রশ্মি ক্যালসাইটে তথা নিম্ন প্রতিসরাঙ্কে (*n*e = ১.৪৮৬) আপতিত হওয়ায় সম্পূর্ণ প্রতিফলিত হয় না, বরং কিছুটা প্রতিসরিত হয়। ফলাফল হিসেবে আরেকটি ধাপের প্রতিসরণের মাধ্যমে *e*-রশ্মি প্রিজম থেকে বের হয়ে আসে সমবর্তিত আলো হিসেবে।

এক সময় নিকল প্রিজম মাইক্রোস্কপি এবং পোলারিমিতিতে ব্যাপকভাবে ব্যবহৃত হয়। "ইউজিং ক্রসড নিকলস" (সংক্ষেপে **XN**) কথাটি এখনও পোলারাইজারে কোনো নমুনাকে পরীক্ষা করার সময় ব্যবহৃত হয়। তবে বর্তমান সময়ে অধিকাংশ যন্ত্রেই নিকল প্রিজমের বদলে অন্যান্য ধরনের পোলারাইজার, যেমন পোলারয়েড শীট এবং গ্ল্যান-থম্পসন প্রিজম ব্যবহৃত হয়।

আরো দেখুন
---------

* নোমারস্কি প্রিজম
* গ্লান–থম্পসন প্রিজম
* গ্লান–ফোকাল্ট প্রিজম
* সেনার্মন্ট প্রিজম
* রচন প্রিজম
* উলাস্টন প্রিজম

তথ্যসূত্র
---------

1. ↑  N. Subramaniyam and Brijlal। *Nicol Prism*। S. Chand & Company LTD.। পৃষ্ঠা ৫৭৪। আইএসবিএন 978-984-90642-1-3।
2. ↑  Greenslade, Thomas B. Jr.। "নিকল প্রিজম"। কেনিয়ন কলেজ। ২১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
এই নামের অন্য ব্যক্তিদের নিবন্ধের জন্য গোলাম মাওলা (দ্ব্যর্থতা নিরসন) দেখুন।

**গোলাম মাওলা রনি** একজন বাংলাদেশি রাজনীতিবিদ ও সাবেক সংসদ সদস্য। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন।

প্রারম্ভিক জীবন
---------------

রনি ফরিদপুর জেলার সদরপুর উপজেলার চরভদ্রাশন গ্রামে ১৯৬৭ সালে জন্মগ্রহণ করেন। তার পিতার নাম সামসুদ্দীন মুন্সী ও মাতার নাম মনোয়ারা বেগম। ছোটবেলায় নিজ গ্রাম চর ভদ্রাশনে কাটালেও ১৯৭৪ সালে তার পরিবারের সাথে পটুয়াখালীতে চলে আসেন। ফরিদপুরে প্রাথমিক শিক্ষা শেষ করে তিনি পটুয়াখালী থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে আইন বিষয়ে ঢাকা বিশ্ববিদ্যালয় থেকে স্নাতক সম্পন্ন করেন। এরপর আরও উচ্চ শিক্ষার জন্য মার্কিন যুক্তরাষ্ট্রের শিকাগোতে পড়ালেখা করেন।

কর্ম ও রাজনৈতিক জীবন
--------------------

গোলাম মাওলা রনি সাংবাদিকতা দিয়ে তার কর্মজীবন শুরু করেন। পরবর্তীতে নিজের শিপিং ও টেক্সটাইল ব্যবসায় শুরু করেন। তিনি সেবোল্ট গ্রুপের প্রধান নির্বাহী কর্মকতা এবং একটি অনলাইন সংবাদমাধ্যমের মালিক। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। বিভিন্ন টেলিভিশন অনুষ্ঠানে নিজ দল আওয়ামী লীগের সমালোচনা করায় ২০১৪ সালের নির্বাচনে তিনি আওয়ামী লীগ থেকে সংসদ নির্বাচনের মনোনয়ন পাননি বলে অভিযোগ রয়েছে।

২০১৫ সালে রনি ঢাকা দক্ষিণ সিটি কর্পোরেশনে সতন্ত্র প্রার্থী হিসেবে নির্বাচন করেন এবং পরাজিত হন। ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন এবং ২০১৮ সালের নির্বাচনে পটুয়াখালী-৩ আসনে বাংলাদেশ জাতীয়তাবাদী দলের মনোনয়ন লাভ করেন।

বিতর্ক
------

২০১৩ সালে ইনডিপেনডেন্ট টেলিভিশনের দুজন সাংবাদিকে প্রহারের ঘটনায় রনির বিরুদ্ধে মামলা হলে ২৪শে জুলাই সংসদ সদস্য থাকাবস্থায় তিনি গ্রেফতার হন এবং তাকে কারাগারে প্রেরণ করা হয়। একই বছরের ১৬ সেপ্টেম্বর তিনি জামিনে মুক্তি পান।

তথ্যসূত্র
---------

1. ↑  "আ.লীগের সাবেক সাংসদ রনি বিএনপিতে"। *প্রথম আলো*। ২৬ নভে ২০১৮। সংগ্রহের তারিখ ৬ ডিসে ২০১৮।
2. 1 2  "বিএনপিতে যোগ দিলেন গোলাম মাওলা রনি"। *আরটিভি অনলাইন*। ২৬ নভে ২০১৮। সংগ্রহের তারিখ ৬ ডিসে ২০১৮।
3. ↑  "বিএন‌পি‌তে যোগ দিয়েছেন গোলাম মাওলা রনি"। *যুগান্তর*। ২৬ নভে ২০১৮। সংগ্রহের তারিখ ৬ ডিসে ২০১৮। [*স্থায়ীভাবে অকার্যকর সংযোগ*]
4. ↑  "Constituency 113"। *Bangladesh Parliament*। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৮-১২-০৬।
5. ↑  Chowdhury, Kamran Reza (৩০ নভেম্বর ২০১৩)। "AL names candidates for JS polls"। *Dhaka Tribune*। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।
6. ↑  "সংরক্ষণাগারভুক্ত অনুলিপি"। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।
7. ↑  ঢাকা (২২ জুলাই ২০১৩)। "রনি প্রশ্নে উত্তপ্ত বাংলাদেশের সাংবাদিক মহল"। *BBC News বাংলা*। সংগ্রহের তারিখ ৬ ডিসে ২০১৮।
8. ↑  প্রথম আলো (১৬ সেপ্টে ২০১৩)। "মুক্তি পেলেন সাংসদ গোলাম মাওলা রনি"। *প্রথম আলো*। সংগ্রহের তারিখ ৬ ডিসে ২০১৮।
**মটক স্বায়ত্তশাসিত পরিষদ** হচ্ছে জাতিগত মাতাক জনগণের বিকাশ ও সুরক্ষার জন্য, ভারতের আসাম রাজ্যের একটি স্বায়ত্তশাসিত প্রশাসনিক বিভাগ। এটি ২০২০ সালে গঠিত হয়।

সম্পর্কিত
---------

মাতাক জনগোষ্ঠী মূলত আসামের ডিব্রুগড়, তিনসুকিয়া এবং শিবাসাগর জেলায় বসবাস করা আদিবাসী। আনুষ্ঠানিক অনুমান অনুসারে আসামে প্রায় ৭ লক্ষ মুরান আদিবাসী বসবাস করে।  মাতাক স্বায়ত্তশাসিত পরিষদ বিল ২০২০ সালের ২৪ মার্চে বিজেপির নেতৃত্বাধীন এনডিএ সরকার আসাম বিধানসভায় মাতাক স্বায়ত্তশাসিত পরিষদ বিল পেশ করে। বিরোধী দলগুলোর কোনও আপত্তি ছাড়াই বিলটি একই বছরের সেপ্টেম্বরে পাস হয়।

প্রশাসন
-------

মাতাক স্বায়ত্তশাসিত পরিষদে ২৫ জন সদস্য রয়েছে। এই সদস্যদের মধ্যে ২২ জন সরাসরি নির্বাচিত হন এবং ৩ জন সদস্য রাজ্যপাল কর্তৃক মনোনীত হন। 

২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত মাতাক স্বায়ত্তশাসিত পরিষদ, কামাতাপুর স্বায়ত্তশাসিত পরিষদ, মাতাক স্বায়ত্তশাসিত পরিষদ এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন পরিষদ গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার মাতাক স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন, কামাতাপুর স্বায়ত্তশাসিত পরিষদের জন্য ৩০ জন এবং বড়ো-কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।

আরো দেখুন
---------

* মরান স্বায়ত্তশাসিত পরিষদ
* বড়ো-কাছাড়ি কল্যাণ স্বায়ত্তশাসিত পরিষদ

তথ্যসূত্র
---------

1. 1 2  "Assam Assembly Passes Bills To Create Three Separate Autonomous Councils"। *The wire*। ৪ সেপ্টেম্বর ২০২০। সংগ্রহের তারিখ ৫ এপ্রিল ২০২০।
2. ↑  Arunabh Saikia (২৪ মার্চ ২০২০)। "Assam's small ethnic groups dumped BJP over CAA. The party wooed them back – not just for elections"। *Scroll*। সংগ্রহের তারিখ ৫ এপ্রিল ২০২০।
3. ↑  "Formation of 3 autonomous councils: Dispur in dilemma"। *Sentinelassam*। ২০ অক্টোবর ২০২০। সংগ্রহের তারিখ ৫ এপ্রিল ২০২০।
4. ↑  "Assam Government To Form Four Interim Councils Soon"। *Sentinelassam*। ৯ জানুয়ারি ২০২১। সংগ্রহের তারিখ ৫ এপ্রিল ২০২০।
**পশ্চিমবঙ্গের স্বরাষ্ট্র দপ্তর** হলো পশ্চিমবঙ্গ সরকারের একটি মন্ত্রক। এই দপ্তর পশ্চিমবঙ্গ জাতীয় স্বেচ্ছাসেবক বাহিনীর প্রশাসন ও অসামরিক-সামরিক যোগাযোগ, সামরিক কর্মচারীদের কল্যাণ, আরআইএমসি ভর্তি পরীক্ষা, আরআইএমসি/এনডিএ ক্যাডেটদের বৃত্তি, দ্বিতীয় বিশ্বযুদ্ধে অংশগ্রহণকারীদের পেনসন, আঞ্চলিক বাহিনীর স্বেচ্ছাসেবক-সদস্যদের সুযোগসুবিধা প্রদান এবং শৌর্য ও বিশেষ সেবামূলক পুরস্কার প্রদানের দায়িত্ব পালন করে।

মন্ত্রকীয় দল
-------------

স্বরাষ্ট্র ও পার্বত্য বিষয়ক দপ্তরের মন্ত্রকীয় দলের নেতৃত্ব দেন স্বরাষ্ট্র মন্ত্রকের ক্যাবিনেট মন্ত্রী। তাকে সাহায্য করার জন্য একজন স্বরাষ্ট্র রাষ্ট্রমন্ত্রী থাকতে পারেন, যদিও স্বরাষ্ট্র রাষ্ট্রমন্ত্রীর পদটি বাধ্যতামূলক নয়। মন্ত্রীর কার্যালয় ও পরিচালনার কাজে উচ্চপদস্থ সরকারি আধিকারিকদের (সিভিল সারভেন্ট) নিয়োগ করা হয়।

পশ্চিমবঙ্গের বর্তমান স্বরাষ্ট্রমন্ত্রী হলেন মমতা বন্দ্যোপাধ্যায়। তিনি রাজ্যের দপ্তর মুখ্যমন্ত্রীও বটে।

তথ্যসূত্র
---------

1. 1 2 3 4  Official Departmental Website of the Ministry of Home Affairs  ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে Government of West Bengal (2011-05-25)
**জনাব আবদুস সত্তার** ( বাংলা: জনাব আব্দুস সত্তার ৩ মার্চ ১৯১১ - ২৮ জুলাই ১৯৬৫) ছিলেন ভারতীয় জাতীয় কংগ্রেসের সদস্য এবং স্বাধীনতা সংগ্রামী। তিনি ভারতের গণপরিষদের সদস্যের পাশাপাশি সংসদ সদস্য ছিলেন।

জীবনের প্রথমার্ধ
----------------

জনাব আবদুস সাত্তার পশ্চিমবঙ্গের বর্ধমানের টোলায় শমসের আলী ও হাবিবুন নেছার ঘরে জন্মগ্রহণ করেন। তিনি কনিষ্ঠ পুত্র ছিলেন এবং ৫ বছর বয়সে পিতাকে হারান।

তিনি তার প্রাথমিক শিক্ষা টোলায় এবং মাধ্যমিক শিক্ষা জর্জ ইনস্টিটিউশন, বৈদ্যপুরে করেন। তিনি মহাত্মা গান্ধীর আহ্বানে খুব অল্প বয়সে ভারতীয় স্বাধীনতা আন্দোলনে যোগ দিয়েছিলেন এবং তিনি ভারতের স্বাধীনতা আন্দোলনে যোগদানের জন্য তার স্কুল শিক্ষকদের দ্বারা প্রভাবিত হয়েছিলেন। আইন অমান্যের জন্য তিনি কয়েকবার জেল খেটেছেন।

তিনি টাঙ্গাইলের (বর্তমান বাংলাদেশ) করটিয়া কলেজ থেকে উচ্চ শিক্ষা গ্রহণ করেন এবং এরপর কলকাতা সিটি কলেজে যোগ দেন। তারপর আইন পেশায় নিলেন। এরপরই তিনি তার পেশা ছেড়ে ভারতের স্বাধীনতা আন্দোলনে যোগ দেন।

কর্মজীবন
--------

তিনি সক্রিয় রাজনীতিতে যোগ দেন এবং বর্ধমান জেলা কংগ্রেস কমিটির সভাপতি হন এবং তিনি পশ্চিমবঙ্গে ছড়িয়ে থাকা অন্যান্য সংগঠনের সভাপতিও ছিলেন। তিনি ১৯৫৭-১৯৬২ সাল পর্যন্ত ড. বিধানচন্দ্র রায়ের মুখ্যমন্ত্রীত্বে শ্রমমন্ত্রী হিসেবে দায়িত্ব পালন করেন। তিনিই প্রথম কয়লা খনি শ্রমিক ও চা বাগান শ্রমিকদের ন্যূনতম মজুরির নিশ্চয়তা দেন। তিনি ১৯৬২ থেকে ১৯৬৫ সাল পর্যন্ত ওয়াকফ কমিশনার হন।[][  ]

মৃত্যু
------

তিনি কলকাতা ন্যাশনাল মেডিকেল কলেজ ও হাসপাতালে দীর্ঘ অসুস্থতার পর ২৮ জুলাই ১৯৬৫ সালে ৫৪ বছর বয়সে মারা যান।[][  ]

তথ্যসূত্র
---------

* কাটোয়া (লোকসভা কেন্দ্র
* 
* 
*
**বাংলাদেশ নৌবাহিনী ফ্লোটিং ড্রাইডক** (সংক্ষেপেঃ বিএনএফডি) **সুন্দরবন** বাংলাদেশ নৌবাহিনীর একটি ভাসমান ড্রাইডক। এই জাহাজটি এবং জাহাজের সাথে সংশ্লিষ্ট সকল কর্মকর্তা-কর্মচারী, শ্রমিক এবং অন্যান্য সদস্য নৌবাহিনীর যুদ্ধজাহাজসহ সামরিক সরঞ্জামাদি ও সাবমেরিনের সুষ্ঠু রক্ষণাবেক্ষণ, মেরামত এবং আধুনিকায়নের জন্য বিএন ডকইয়ার্ড সর্বোচ্চ দেশপ্রেম ও পেশাগত দক্ষতা প্রদর্শন করে চলেছে। ইতোমধ্যে ফ্লোটিং ড্রাইডক **বিএনএফডি সুন্দরবন** যাত্রা শুরুর পর হতে দেশি-বিদেশী ৭০৭টি বাণিজ্যিক জাহাজ ও যুদ্ধজাহাজের সফল ডকিং ও রক্ষণাবেক্ষণ সম্পন্ন করেছে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ভাবে নৌবাহিনীর সকল যুদ্ধজাহাজের রক্ষণাবেক্ষণের সিদ্ধান্ত গ্রহণ করে। সে অনুযায়ী **শিপইয়ার্ড জোজো লোজোভিনা-মোসর** (টিটো শিপইয়ার্ড), ট্রোগির, ক্রোয়েশিয়া থেকে বাংলাদেশ নৌবাহিনীর জন্য ভাসমান ড্রাইডক জাহাজ সংগ্রহের পদক্ষেপ নেয়া হয়। এরই ধারাবাহিকতায় ১৫ আগস্ট, ১৯৮০ সালে **বিএনএফডি সুন্দরবন** নামে বাংলাদেশ নৌবাহিনীতে কমিশন লাভ করে।

বৈশিষ্ট্য ও যান্ত্রিক কাঠামো
----------------------------

**বিএনএফডি সুন্দরবন** জাহাজটির দৈর্ঘ্য ১১৭ মিটার (৩৮৪ ফু), প্রস্থ ২৭.৬ মিটার (৯১ ফু) এবং গভীরতা ০.৩ মিটার (০.৯৮ ফু)। জাহাজটির সর্বোচ্চ উত্তোলন ক্ষমতা ৩,৫০০ টন।

তথ্যসূত্র
---------

1. ↑  "BNFD Sundarban, Commodore Superintendent Dockyard" (ইংরেজি ভাষায়)। ২৪ জুন ২০২২ তারিখে মূল থেকে আর্কাইভ করা। সংগ্রহের তারিখ ২৪ জুন ২০২২।
2. ↑  "History of Commodore Superintendent Dockyard"। *Commodore Superintendent Dockyard*। ২০২১-১১-৩০ তারিখে মূল থেকে আর্কাইভ করা। সংগ্রহের তারিখ ২০২১-১১-৩০।
3. ↑  "মাননীয় প্রধানমন্ত্রী কর্তৃক নেভাল একাডেমিতে বঙ্গবন্ধু কমপ্লেক্স এর উদ্বোধন এবং বিএন ডকইয়ার্ডকে ন্যাশনাল স্ট্যান্ডার্ড প্রদান"। *আইএসপিআর*। ২০২২-১১-১৪ তারিখে মূল থেকে আর্কাইভ করা। সংগ্রহের তারিখ ২০২২-১১-১৪।
4. ↑  "Экспортные корабли и суда Югославии и Хорватии"। *navyworld.narod.ru*। ২০২২-১১-১৪ তারিখে মূল থেকে আর্কাইভ করা। সংগ্রহের তারিখ ২০২২-১১-১৪।

প্রবেশদ্বার: বাংলাদেশ বাংলাদেশ সামরিক বাহিনী
**মীরা দত্ত গুপ্ত** ( বাংলা: মীরা দত্ত গুপ্ত ; ৫ অক্টোবর ১৯০৭ - ১৮ জানুয়ারী ১৯৮৩) ছিলেন একজন ভারতীয় স্বাধীনতা সংগ্রামী, সমাজকর্মী, শিক্ষাবিদ, রাজনীতিবিদ এবং কলকাতা, ভারতের নারী বিষয়ক কর্মী। তিনি ১৯৩৭ থেকে ১৯৫৭ সাল পর্যন্ত বিশ বছর বাংলা এবং তারপর পশ্চিমবঙ্গের আইনসভার সদস্য (এমএলএ) ছিলেন, প্রথমে ১৯৩৭ থেকে ১৯৫২ সাল পর্যন্ত মহিলাদের নির্বাচনী এলাকা এবং তারপর ১৯৫২ থেকে ১৯৫৭ পর্যন্ত ভবানীপুরের প্রতিনিধিত্ব করেছিলেন। তিনি ভবানীপুরের প্রথম বিধায়ক ছিলেন।

জীবনের প্রথমার্ধ
----------------

দত্ত গুপ্ত ঢাকায় একটি বাঙালি বৈদ্য পরিবারে ভারতীয় অডিট অ্যান্ড অ্যাকাউন্টস সার্ভিসের অবসরপ্রাপ্ত একাউন্টেন্ট জেনারেল শরৎ কুমার দত্ত গুপ্ত এবং সরোজুবালা দেবীর ঘরে জন্মগ্রহণ করেন। তিনি বড় হয়েছেন, শিক্ষিত হয়েছেন এবং কলকাতায় কাজ করেছেন।

শিক্ষা জীবন
-----------

কলকাতার সেন্ট জন'স ডায়োসেসিয়ানে স্কুলের শিক্ষা গ্রহণের পর, তিনি তার বি.এসসি. কলকাতার বেথুন কলেজে গণিতে প্রথম শ্রেণীতে। তিনি কলকাতার বিদ্যাসাগর কলেজ এবং সুরেন্দ্রনাথ কলেজ, কলকাতার উপাধ্যক্ষ এবং সুরেন্দ্রনাথ কলেজের (মহিলা বিভাগ) অধ্যক্ষ হিসেবে দায়িত্ব পালন করেন।







1. ↑  "Mira Datta Gupta"।
**সুলতানা কামাল** একজন বাংলাদেশী মানবাধিকারকর্মী এবং রাজনীতিবিদ। তিনি রাষ্ট্রপতি এবং প্রধান উপদেষ্টা ইয়াজউদ্দিন আহম্মেদের সময়ে তত্ত্বাবধায়ক সরকার বাংলাদেশ-এর উপদেষ্টা ছিলেন। প্রধান উপদেষ্টা এবং রাষ্ট্রপতির ইয়াজউদ্দিন আহম্মেদের সাথে দেশে সেনাবাহিনী মোতায়েন নিয়ে ধারাবাহিক মতবিরোধের কারণে পদত্যাগকৃত তিনজন উপদেষ্টার মধ্যে তিনি একজন। তিনি ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন।

প্রারম্ভিক জীবন ও শিক্ষা
------------------------

সুলতানা কামাল জন্মগ্রহণ করেন ১৯৫০ সালে। তার পিতা কামাল উদ্দিন আহমেদ এবং মাতা প্রখ্যাত ও জনপ্রিয় কবি সুফিয়া কামাল। সুলতানা কামাল লীলা নাগের নারীশিক্ষা মন্দিরে ভর্তি হয়েছিলেন। পরবর্তীতে তিনি ঢাকার আজিমপুর বালিকা উচ্চবিদ্যালয় থেকে এসএসসি এবং হলিক্রস কলেজ থেকে এইচএসসি পাশ করেন। তিনি মাস্টার্স ডিগ্রি অর্জন করেন ঢাকা বিশ্ববিদ্যালয় থেকে। তার স্বামীর নাম শ্রী সুপ্রিয় চক্রবর্তী। সুলতানা কামালের পারিবারিক ডাকনাম 'লুলু'।

কর্মজীবন
--------

সঙ্গীত কলেজে শিক্ষকতা দিয়ে কর্মজীবন শুরু করেন সুলতানা কামাল। তিনি বিএসসি পরীক্ষায় উত্তীর্ণ হন এবং বাংলাদেশ টোব্যাকো কোম্পানীতে নিযুক্ত হন। ১৯৭৬ সালে তিনি সিলেটের খাদিমনগরে আন্তর্জাতিক স্বেচ্ছাসেবক হিসেবে কাজ শুরু করেন। তিনি ১৯৭৮ সালে আবারও ঢাকা বিশ্ববিদ্যালয় থেকে এলএলবি সম্পন্ন করেন। তিনি নেদারল্যান্ড থেকে ওমেন এন্ড ডেভেলপমেন্ট বিষয়ে ডেভেলপমেন্ট স্টাডিজে মাস্টার্স সম্পন্ন করেন। ১৯৯০ সাল পর্যন্ত তিনি হংকংয়ে ভিয়েতনামী ভাসমান লোকজনের উপর জাতিসংঘের আইনি পরামর্শক হিসেবে কাজ করেন। তিনি ২০১৬ সাল পর্যন্ত আইন ও সালিশ কেন্দ্রের নির্বাহী পরিচালকের দায়িত্ব পালন করেন।

মুক্তিযুদ্ধে অংশগ্রহণ
---------------------

১৯৭১ সালের মহান বাংলাদেশের স্বাধীনতা যুদ্ধ চলাকালে সুলতানা কামাল কাজ করেছেন ভারতের ত্রিপুরা রাজ্যের আগরতলায় বাংলাদেশ হাসপাতালে। আহত বাংলাদেশি মুক্তিযোদ্ধাদের সেবা করবার জন্য স্থাপিত হাসপাতালটি গড়ে তুলবার সময় থেকে শুরু করে যুদ্ধ শেষ হবার সময় পর্যন্ত সুলতানা কামাল (লুলু), তার ছোটবোন সাঈদা কামাল (টুলু), বেশ কয়েকজন নারী-যুবকসহ লন্ডন প্রবাসী দুজন ডাক্তার (ডা. মবিন এবং ডা. জাফরুল্লাহ চৌধুরী) অক্লান্ত পরিশ্রম করে গেছেন। সুলতানা কামালের তেমন কোনো নার্সিং প্রশিক্ষণ ছিল না। তবে ছিল অদম্য ইচ্ছাশক্তি আর অপার সাহস। সেবা আর ভালোবাসা দিয়ে তারা সুস্থ করে তুলেছেন আহত মুক্তিযোদ্ধাদের। দেশ স্বাধীন হবার পর তারা নিজ বাড়িতে ফিরে আসেন।

পুরস্কার
--------

* অনন্যা শীর্ষ দশ পুরস্কার

তথ্যসূত্র
---------

1. ↑  "No scope for work"। *The Daily Star*। ১২ ডিসেম্বর ২০০৬। সংগ্রহের তারিখ ২ মার্চ ২০১১।
2. ↑  "সাত কিশোরীর লড়াই"। *দৈনিক প্রথম আলো*। ২৪ মার্চ ২০১৭, ০০:০১। ৩ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ মার্চ ৩১, ২০১৮।  Authors list-এ `|প্রথমাংশ1=` এর `|শেষাংশ1=` নেই (সাহায্য); এখানে তারিখের মান পরীক্ষা করুন: `|তারিখ=` (সাহায্য)
3. ↑  "আসক থেকে ইস্তফা দিলেন সুলতানা কামাল"। *প্রথম আলো*। সংগ্রহের তারিখ ২০১৯-১২-০১।
4. ↑  *একাত্তরের দিনগুলি*। বাংলাদেশ: সন্ধানী প্রকাশনী। ফেব্রুয়ারি ১৯৮৬। আইএসবিএন 984-480-000-5।
5. ↑  *একাত্তরের ডায়েরী*। বাংলাবাজার, ঢাকা, বাংলাদেশ: হাওলাদার প্রকাশনী। ১৯৮৯। আইএসবিএন 974-984-8964-03-3 `|আইএসবিএন=` এর মান পরীক্ষা করুন: invalid prefix (সাহায্য)।
6. ↑  *আমিই খালেদ মোশাররফ, সম্পাদনাঃ এম আর আখতার মুকুল*। ঢাকা, বাংলাদেশ: অনন্যা। ১৯৯০। পৃষ্ঠা ৪২। আইএসবিএন 978-984-432-392-6।
এই নিবন্ধটি বাংলাদেশের ট্রেন সম্পর্কে। ভারতের ট্রেন জন্য অগ্নিবীণা এক্সপ্রেস (ভারত) দেখুন।

**অগ্নিবীণা এক্সপ্রেস** (ট্রেন নং ৭৩৫/৭৩৬) বাংলাদেশ রেলওয়ের অধীনে পরিচালিত ঢাকা থেকে তারাকান্দি রেলওয়ে স্টেশন পর্যন্ত চলাচল কারী একটি সেমি ননস্টপ আন্তঃনগর ট্রেন। ট্রেনটি বহুল পরিচিত এবং জনপ্রিয় একটি ট্রেন। যা জাতীয় কবি কাজী নজরুল ইসলামের বিখ্যাত কাব্যগ্রন্থ "অগ্নিবীণা" র নামে নামকরণ করা হয়েছে৷

ইতিহাস
------

ঢাকা তারাকান্দি রুটে অগ্নিবীণা এক্সপ্রেস উদ্বোধন হয় ১৭ই সেপ্টেম্বর ১৯৮৭ খ্রিষ্টাব্দে। তবে উদ্বোধনের পর ট্রেনটি প্রথমে আন্তঃনগর **পদ্মা এক্সপ্রেস** নামে যাত্রা শুরু করে। সে সময় পদ্মা এক্সপ্রেস ঢাকা থেকে তারাকান্দির জগন্নাথগঞ্জ ঘাট পযর্ন্ত চলাচল করতো।  যমুনা সেতু না থাকায় সিরাজগঞ্জ, রাজশাহী, পাবনা, যশোর, খুলনা অঞ্চলের যাত্রীরা তৎকালীন পদ্মা এক্সপ্রেসে জগন্নাথগঞ্জ ঘাটে এসে নৌকা এবং ফেরী দিয়ে ওপারে সিরাজগঞ্জ বাজার গিয়ে তাদের বিভিন্ন গন্তব্যে পৌঁছে যেতো এবং এভাবেই তাদের যাতায়াত বহাল ছিল। পরবর্তীতে যমুনা সেতু হলে এবং যমুনা সেতুতে রেল লাইন চালু হওয়ার পর ২০০৪ সালের ২৩ নভেম্বর  **ঢাকা - রাজশাহী - ঢাকা** রুটে চালু করা হয় পদ্মা এক্সপ্রেস নামে একটি আন্তঃনগর ট্রেন এবং তখনই ঢাকা থেকে জগনাথগঞ্জ ঘাট; বর্তমানে তারাকান্দিগামী পদ্মা এক্সপ্রেস ট্রেনের নাম পরিবর্তন করে জাতীয় কবি  কাজী নজরুল ইসলামের বিখ্যাত কাব্যগ্রন্থ "অগ্নিবীণা"র নাম অনুসারে ট্রেনটির নামকরণ করা হয় **অগ্নিবীণা এক্সপ্রেস**।

বিরতিস্থান
----------

অগ্নিবীণা এক্সপ্রেস নিম্নলিখিত স্টেশন যাত্রাবিরতি করে:

* বিমানবন্দর রেলওয়ে স্টেশন
* গফরগাঁও রেলওয়ে স্টেশন
* ময়মনসিংহ রেলওয়ে স্টেশন
* নরুন্দি রেলওয়ে স্টেশন
* জামালপুর রেলওয়ে স্টেশন
* সরিষাবাড়ী রেলওয়ে স্টেশন
* তারাকান্দি রেলওয়ে স্টেশন

সময়সূচী
--------

এটি ঢাকা থেকে ছাড়ে সকাল সাড়ে ১১ টায়, তারাকান্দি পৌছায় বিকাল ৪ টা ৫০ মিনিটে। তারাকান্দি থেকে ছাড়ে সন্ধ্যা ৬ টা ৩০ মিনিটে, ঢাকা পৌছায় রাত ১১ টা ৫০ মিনিটে।

তথ্যসূত্র
---------
**সফিপুর আনসার-ভিডিপি একাডেমী** হলো আনসার ও গ্রাম প্রতিরক্ষা বাহিনীর সর্বোচ্চ প্রশিক্ষণ প্রতিষ্ঠান কেন্দ্র । এটি গাজীপুর জেলার সফিপুরে ঢাকা-টাংগাইল সড়কের পাশে অবস্থিত।

ইতিহাস
------

১৯৪৮ সালের ১২ ফেব্রুয়ারি আনসার বাহিনী গঠিত হয় এবং তখন থেকে এ বাহিনীর প্রশিক্ষণ কার্যক্রম সাময়িকভাবে ঢাকার শাহবাগে অনুষ্ঠিত হতো। স্বাধীনতা উত্তরকালে ১৯৭৩ সাল থেকে ১৯৭৫ সাল পর্যন্ত ঢাকার অদূরে সাভারে আনসার বাহিনীর প্রশিক্ষণ কার্যক্রম পরিচালিত হতো। ১৯৭৬ সালে গ্রাম প্রতিরক্ষা দল (ভিডিপি) ও ১৯৮০ সালে শহর প্রতিরক্ষা দলের (টিডিপি) সৃষ্টি হয়। পরবর্তীতে এ দুটি বাহিনীই আনসার বাহিনীর সঙ্গে একীভূত হয়। ১৯৭৬ সালে গাজীপুর জেলার কালিয়াকৈর উপজেলার সফিপুরে জাতীয় আনসার প্রশিক্ষণ কেন্দ্র (এনএটিসি) প্রতিষ্ঠিত হয়। ১৯৮৩ সালে এর নামকরণ করা হয় আনসার ট্রেনিং স্কুল। ১৯৮৬ সালে আনসার ট্রেনিং স্কুলকে আনসার একাডেমীতে উন্নীত করা হয়। ১৯৯৫ সালে এর নামকরণ করা হয় আনসার-ভিডিপি একাডেমী। এটি মূলত আনসার-ভিডিপিদের একটি প্রশিক্ষণ কেন্দ্র।

অবস্থান
-------

ঢাকা শহর থেকে প্রায় ৫০ কিলোমিটার দুরে গাজীপুর জেলার কালিয়াকৈর উপজেলায় ঢাকা-টাংগাইল মহাসড়কের পাশে এবং চান্দনা চৌরাস্তা হতে ৩ কিলোমিটার উত্তরে সফিপুর আনসার-ভিডিপি একাডেমী অবস্থিত।

তথ্যসূত্র
---------

1. ↑  "সফিপুরে আনসার একাডেমিতে প্রধানমন্ত্রী"। *দৈনিক যুগান্তর*। ২০২০-০২-১৩। সংগ্রহের তারিখ ২০২৪-০১-১২।
2. ↑  "সফিপুরে আনসার একাডেমিতে প্রধামমন্ত্রী"। *দৈনিক ইনকিলাব*। ২০২০-০২-১৩। সংগ্রহের তারিখ ২০২৪-০১-১২।
3. ↑  "Bangladesh National Portal"। *জাতীয় তথ্য বাতায়ন*। ২০২৩-১২-২৩। সংগ্রহের তারিখ ২০২৪-০১-১২।
**সৈয়দ জালালউদ্দিন হাশেমী** (১৮৯৪ - ৯ জানুয়ারি ১৯৪৭) হলেন একজন বাঙালি রাজনীতিবিদ। তিনি রাজনৈতিক অনেক পদে অধিস্তান করেছেন; তার মধ্যে কলকাতা কর্পোরেশনের নির্বাচিত কাউন্সিলর, বঙ্গীয় আইনসভার সদস্য, ডেপুটি স্পিকার, ভারপ্রাপ্ত স্পিকার অন্যতম। কৃষক প্রজা পার্টির জন্মলগ্ন থেকেই তিনি এ দলের সঙ্গে সম্পৃক্ত ছিলেন।

প্রারম্ভিক জীবন
---------------

হাশেমী ১৮৯৪ সালে তৎকালীন ব্রিটিশ ভারতের খুলনা জেলার সাতক্ষীরা মহকুমার তেতুলিয়া গ্রামে জন্মগ্রহণ করেন। তিনি ছিলেন একজন স্ব-শিক্ষিত ব্যক্তি। তার পিতার নাম মৌলভী সৈয়দ আলম শাহ যিনি ভারতের উত্তর পশ্চিম সীমান্ত প্রদেশের হাজারা জেলার বাফা গ্রামের বাসিন্দা ছিলেন। ঊনবিংশ শতাব্দীর গোড়ার দিকে তিনি তেঁতুলিয়া গ্রামে এসে বসতি স্থাপন করেন তেতুলিয়া জমিদারদের নির্মিত মসজিদের ইমাম নিযুক্ত হন।

রাজনৈতিক জীবন
-------------

বঙ্গীয় প্রাদেশিক কংগ্রেস কমিটির সদস্য হাশেমী কৃষকশ্রেণীর স্বার্থ রক্ষায় আত্মনিয়োগ করেন এবং তাদের অধিকার আদায় ও কল্যাণের লক্ষ্যে সংগ্রাম করে একজন অবিসংবাদিত নেতায় পরিণত হন।

১৯২৯ সালে খুলনার মুসলিম নির্বাচনী এলাকা থেকে স্বরাজ্য দলের সমর্থনে হাশেমী বঙ্গীয় আইনসভার সদস্য নির্বাচিত হন ও আইনসভার ডেপুটি স্পিকার নির্বাচিত হন। ১৯৩৭ সালের সাধারণ নির্বাচনে সাতক্ষীরা পল্লী মুসলিম নির্বাচনী এলাকা থেকে কৃষক প্রজা পার্টির প্রার্থী হিসেবে তিনি নির্বাচনে জয়লাভ করেন। ১৯৪২ সালের ফেব্রুয়ারি মাসে জালালউদ্দিন হাশেমী প্রগ্রেসিভ কোয়ালিশন পার্টির প্রার্থী হিসেবে এবং কংগ্রেসের সমর্থনে বঙ্গীয় আইনসভার ডেপুটি স্পিকার নির্বাচিত হন ও ১৯৪২ সালের ২৭ এপ্রিল ভারপ্রাপ্ত স্পিকার নিয়োগ করা হয়। ১৯৩৬-৩৭ এবং ১৯৩৯-৪০ সালে জালালউদ্দিন হাশেমী কলকাতা কর্পোরেশনের নির্বাচিত কাউন্সিলর ছিলেন। তবে, ১৯৪৬ সালে তিনি তার নিজ নির্বাচনী এলাকা সাতক্ষীরা থেকে কংগ্রেসের প্রার্থী হিসেবে নির্বাচনে প্রতিদ্বন্দ্বিতা করে হেরে যান।

মৃত্যু
------

তিনি ১৯৪৭ সালের ৯ জানুয়ারি কলকাতার করায়া রোডে নিজ বাসভবনে মৃত্যুবরণ করেন।

আরও দেখুন
---------

* বঙ্গীয় আইনসভা;
* কৃষক প্রজা পার্টি।

তথ্যসূত্র
---------

1. 1 2 3  দিলীপ ব্যানার্জী (জানুয়ারি ২০০৩)। "হাশেমী, সৈয়দ জালালউদ্দিন"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৩ সেপ্টেম্বর ২০১৯।
2. ↑  "তেঁতুলিয়া গ্রামের সিকান্দার আবু জাফর"। *বাংলানিউজটোয়েন্টিফোর.কম - অনলাইন ভার্সন*। ১ জানুয়ারি ২০১৭। সংগ্রহের তারিখ ৩ সেপ্টেম্বর ২০১৯।

বহিঃসংযোগ
---------
**ইব্রাহিম সাবের** (১৯৪৫ - ১৯ জুন ২০১৯) ছিলেন একজন বাংলাদেশি হকি খেলোয়াড় ও বাংলাদেশ পুরুষ জাতীয় ফিল্ড হকি দলের সাবেক অধিনায়ক। ক্রীড়ায় বিশেষ অবদানের স্বীকৃতিস্বরুপ ১৯৯৭ সালে তিনি জাতীয় ক্রীড়া পুরস্কার লাভ করেন।

শিক্ষাজীবন
----------

১৯৫৭ সালে ইব্রাহিম সারগোদার পিএএফ পাবলিক স্কুলে ভর্তি হন। সেখানে তিনি চার বছর লেখাপড়া করেন। এরপর তিনি ঢাকায় ফিরে এসে নটর ডেম কলেজে ভর্তি হন এবং সেখান থেকে উচ্চমাধ্যমিক শিক্ষা সম্পন্ন করেন। পরবর্তীতে তিনি ঢাকা বিশ্ববিদ্যালয়ে অধ্যয়ন করেন।

খেলোয়াড় জীবন
--------------

ইব্রাহিম সাবের ১৯৭০-এর দশকে পাকিস্তান জাতীয় হকি দলের সদস্য ছিলেন। ১৯৭১ সালে তিনি বার্সেলোনা বিশ্বকাপে পাকিস্তান জাতীয় হকি দলের সদস্য ছিলেন। বাংলাদেশ স্বাধীনতা লাভের পর তিনি বাংলাদেশ জাতীয় হকি দলে অন্তর্ভুক্ত হন। ১৯৭৯ সালের এশিয়া গেমসে তিনি বাংলাদেশ দলের অধিনায়ক ছিলেন।

হকি ছাড়াও ইব্রাহিম ফুটবল, ক্রিকেট ও বাস্কেটবলেও নিয়মিত ছিলেন। তিনি ঢাকা আবাহনী লিমিটেডের হয়ে খেলেছেন।

ব্যক্তিগত জীবন
--------------

ইব্রাহিম সাবের ২০১৯ সালের ১৯ জুন ঢাকার ধানমন্ডির নিজ বাসভবনে বার্ধক্যজনিত কারণে ৭৪ বছর বয়সে মৃত্যুবরণ করেন।

তথ্যসূত্র
---------

1. ↑  "চলে গেলেন ইব্রাহিম সাবের"। *দৈনিক আমাদের সময়* (ইংরেজি ভাষায়)। সংগ্রহের তারিখ ১৯ জুন ২০১৯।
2. ↑  "খ্যাতি বা টাকা নয় খেলতাম শুধুই আনন্দের জন্য"। *কালের কণ্ঠ*। ১২ জুন ২০১৫। সংগ্রহের তারিখ ২২ জানুয়ারি ২০২৪।
3. ↑  "জাতীয় হকি দলের সাবেক অধিনায়ক ইব্রাহিম সাবের আর নেই"। *বাংলানিউজ২৪.কম*। সংগ্রহের তারিখ ১৯ জুন ২০১৯।
4. ↑  রিপোর্টার, স্পোর্টস। "জাতীয় পুরস্কারপ্রাপ্ত হকি তারকা ইব্রাহিম সাবের আর নেই"। *দৈনিক ইনকিলাব* (ইংরেজি ভাষায়)। ১৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৯।
5. ↑  "হকি খেলোয়াড় ইব্রাহিমের মৃত্যুতে মির্জা ফখরুলের শোক"। *বাংলা ট্রিবিউন*। ১৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৯।
**জোবাইদা রহমান** একজন বাংলাদেশী চিকিৎসক ও বাংলাদেশ জাতীয়তাবাদী দলের ভারপ্রাপ্ত চেয়ারম্যান তারেক রহমানের স্ত্রী। তার জন্ম ১৯৭২ সালের ১৮ জুন।

ব্যক্তিগত জীবন
--------------

জোবাইদা রহমানের জন্ম বাংলাদেশের সিলেটে। তার বাবা রিয়ার অ্যাডমিরাল মাহবুব আলী রাষ্ট্রপতি জিয়াউর রহমানের শাসনামলে বাংলাদেশের নৌবাহিনীর প্রধান ছিলেন। হুসেইন মুহম্মদ এরশাদের সরকারে তিনি যোগাযোগ ও কৃষিমন্ত্রীর দায়িত্ব পালন করেছেন।

বাংলাদেশের স্বাধীনতাযুদ্ধের সর্বাধিনায়ক জেনারেল এমএজি ওসমানী জোবাইদা রহমানের কাকা। তিনি অ্যামনেস্টি ইন্টারন্যাশনালের সাবেক সেক্রেটারি জেনারেল আইরিন খান এর চাচাতো বোন।

১৯৯৫ সালে বিসিএস স্বাস্থ্য ক্যাডারে যোগ দেওয়ার দুই বছর আগে তারেকের সাথে জোবাইদার বিয়ে হয়। ২০০৮ সালে তারেকের জেলমুক্তির পর শিক্ষাছুটি নিয়ে তারেকের চিকিৎসার জন্য তিনি লন্ডন যান। বর্তমানে সেখানেই অবস্থান করছেন।

কর্মজীবন
--------

জোবাইদা ঢাকা মেডিকেল কলেজ থেকে হৃদরোগ বিষয়ে এমবিবিএস ডিগ্রী অর্জন করেন। পরে লন্ডনের ইম্পেরিয়াল কলেজ লন্ডন থেকে মেডিসিন বিভাগে বিদ্যায়ন করে রেকর্ড নম্বর ও স্বর্ণপদক নিয়ে এমএসসি করেছেন। তিনি চিকিৎসকদের সিভিল সার্ভিস (বিসিএস)পরীক্ষায় প্রথম হয়ে ১৯৯৫ সালে চিকিৎসক হিসেবে প্রজাতন্ত্রের চাকুরীতে যোগ দেন। এর দুই বছর আগে তারেকের সঙ্গে বিয়ে হয় জোবাইদার।

জিয়া পরিবারের সদস্য ও বিএনপির শীর্ষ দুই নেতা দুর্ণীতি মামলায় দণ্ডিত হওয়ায় জোবাইদা রহমানের দলের হাল ধরার কথা প্রচার হলেও তিনি কখনো জাতীয় সংসদ নির্বাচনে অংশগ্রহন করেন নি কিংবা প্রত্যক্ষ রাজনীতিতে তাকে দেখা যায় নি।

জোবাইদা রহমানের রাজনীতিতে আসা নিয়ে বাংলাদেশের প্রধানমন্ত্রী শেখ হাসিনা মন্ত্রীসভার বৈঠকে মন্তব্য করেছিলেন- 

> সে (জোবাইদা) শিক্ষিতা এবং ভালো বংশের মেয়ে। সে রাজনীতিতে এলে ভালোই হবে।
> 
>

বিতর্ক
------

জোবাইদা রহমানের বিরুদ্ধে বাংলাদেশের আদালতে একটি দুর্ণীতির মামলা চলমান। অবৈধ উপায়ে সম্পদ অর্জন এবং সম্পদ বিবরণীতে তথ্য গোপনের অভিযোগে ২০০৮ সালের ২৬ সেপ্টেম্বর বাংলাদেশের জরুরি সরকারের শাসনামলে তারেক রহমান, তার স্ত্রী জোবাইদা ও জোবাইদার মা ইকবাল মান্দ বানুর বিরুদ্ধে কাফরুল থানায় মামলাটি করে দুদক।

২০০৮ সালে শিক্ষাছুটি নিয়ে লন্ডন যাওয়ার পর আবার দ্বিতীয় মেয়াদে ছুটি বাড়ানোর পরও ফেরত এসে চাকুরীতে যোগ না দেওয়ায় স্বাস্থ্য মন্ত্রণালয় তাকে বরখাস্ত করেছে।

তথ্যসূত্র
---------

1. ↑  "The Official Site of zubaida Rahman"। *www.zubaidarahman.net*। ৩ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৩।
2. 1 2  টেলিভিশন, Ekushey TV | একুশে। "আলোচনায় ডা. জোবাইদা রহমান"। *Ekushey TV*। সংগ্রহের তারিখ ২০২২-০৪-১৮।
3. 1 2  "আলোচনায় ডা. জোবাইদা"। *Jugantor*। সংগ্রহের তারিখ ২০২২-০৪-১৮।
4. 1 2 3   "তারেকের স্ত্রী ডা. জোবাইদা বরখাস্ত"। *Risingbd Online Bangla News Portal* (ইংরেজি ভাষায়)। সংগ্রহের তারিখ ২০২২-০৪-১৮।
5. ↑  "শুভ জন্মদিন ডা. জোবাইদা রহমান"। *মানবজমিন*। সংগ্রহের তারিখ ২০২৩-০৮-২৮।
6. ↑  "তারেকের স্ত্রী জোবাইদার প্রশংসা করলেন প্রধানমন্ত্রী"। *Bangla Tribune*। ২০২২-০৯-২৬ তারিখে মূল থেকে আর্কাইভ করা। সংগ্রহের তারিখ ২০২২-০৪-১৮।
7. ↑  "জোবাইদা রহমান ন্যায় বিচার পাননি: রিজভী"। *banglanews24.com*। ২০২২-০৪-১৩। সংগ্রহের তারিখ ২০২২-০৪-১৮।
8. ↑  রিপোর্ট, স্টার অনলাইন (২০২২-০৪-১৩)। "জোবাইদা রহমানের বিরুদ্ধে দুর্নীতির মামলা চলবে: সুপ্রিম কোর্ট"। *The Daily Star Bangla* (ইংরেজি ভাষায়)। সংগ্রহের তারিখ ২০২২-০৪-১৮।
**মায়ের দেওয়া মোটা কাপড় মাথায় তুলে নে রে ভাই** হল রজনীকান্ত সেন কর্তৃক বাংলা ভাষায় রচিত ও সুরারোপিত একটি গান (কান্তগীতি)। এটি একটি কালজয়ী দেশাত্মবোধক গান।

স্বদেশী আন্দোলন (১৯০৫–১৯১১) চলাকালে তিনি এই গানটি রচনা করে এক অভূতপূর্ব আলোড়নের পরিবেশ সৃষ্টি করেছিলেন। এই গানটি আপামর দেশবাসীকে আজও অনুপ্রেরণা জোগায় তথা দেশপ্রেমে উজ্জীবিত করে।

গানের কথা
---------

মায়ের দেওয়া মোটা কাপড়

মাথায় তুলে নে রে ভাই;

দীন-দুঃখিনী মা যে তোদের

তার বেশী আর সাধ্য নাই।

ঐ মোটা সূতোর সঙ্গে, মায়ের

অপার স্নেহ দেখতে পাই;

আমরা, এমনি পাষাণ, তাই ফেলে ঐ

পরের দোরে ভিক্ষা চাই।

ঐ দুঃখী মায়ের ঘরে, তোদের

সবার প্রচুর অন্ন নাই;

তবু, তাই বেচে কাচ, সাবান মোজা,

কিনে কল্লি ঘর বোঝাই।

আয়রে আমরা মায়ের নামে

এই প্রতিজ্ঞা ক’রব ভাই;

পরের জিনিষ কিনবো না, যদি

মায়ের ঘরের জিনিষ পাই।

তথ্যসূত্র
---------

1. 1 2  "Rajanikanta Sen : এই গানেই রজনীকান্ত হয়ে ওঠেন কান্তকবি, স্বদেশী আন্দোলনে যার ছিল বিশেষ ভূমিকা"। *Aaj Tak বাংলা*। সংগ্রহের তারিখ ২০২২-০৬-৩০।
2. 1 2  জুয়েল, জোবায়ের আলী। "বাংলা গানে রজনী কান্ত সেন"। *DailyInqilabOnline* (ইংরেজি ভাষায়)। সংগ্রহের তারিখ ২০২২-০৬-৩০।
3. ↑  "রজনীকান্ত সেন"। *www.sahos24.com*। ২০২২-০৭-০৫ তারিখে মূল থেকে আর্কাইভ করা। সংগ্রহের তারিখ ২০২২-০৬-৩০।
চিরাং জেলায় উৎসব
**চিরাং জেলা** (অসমীয়া: *চিৰাং জিলা*) (উচ্চারণ: ˌʧɪˈrɑ:ŋ/ˌʧɪˈræŋ) হচ্ছে উত্তর-পূর্ব ভারতের আসাম রাজ্যের পশ্চিম প্রান্তে অবস্থিত বড়োল্যান্ড স্বায়ত্বশাসিত পরিষদ-এর অন্তর্ভুক্ত চারটি জেলার ভিতরে একটি। ২০০৪ সনে কোকড়াঝাড়, বঙাইগাঁও এবং বরপেটা জেলার অংশবিশেষ নিয়ে চিরাং জেলা গঠন করা হয়েছিল। এই জেলা ভারতীয় সংবিধান-এর ষষ্ঠ অনুচ্ছেদের অন্তর্গত। ব্রহ্মপুত্র নদ প্রবাহিত উপত্যকার সমভূমি নিয়ে এই জেলা গঠিত। গারো ভাষার শব্দ চি (অর্থঃ জল) এবং রাং (অর্থঃ সম্পত্তি), মিলে জেলার নাম চিরাং হয়েছে বলে ধরা হয়।

জেলাটির মোট ক্ষেত্রফল ১৪৬৮.৪২ বর্গ কি.মি.। কাজলগাঁও এই জেলার সদর। ২০১১ সালের লোকগণনা অনুসারে চিরাং জেলার মোট জনসংখ্যা ৪,৮১,৮১৮ জন। চিরাং জেলা অসমের দ্বিতীয়টি সর্বনিম্ন জনবসতির জেলা। ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান মানস জাতীয় উদ্যানের কিছু অংশ এই জেলাতে অবস্থিত।

ইতিহাস
------

চিরাং জেলার আনুষ্ঠানিক ভাবে গঠন হয় ২০০৪ সালের ৪ জুন তারিখে। ২০০৩ সালের ১০ ফেব্রুয়ারি তারিখে ভারতের কেন্দ্রীয় সরকার, অসম সরকার ও বড়ো লিবারেশন টাইগার্স (বি.এল.টি)র মধ্যে সম্পন্ন হওয়া ত্রিপাক্ষিক চুক্তি অনুসারে বড়ো অধ্যুযিত ৩০৮২ টি গ্রাম নিয়ে 'বড়োলেণ্ড ক্ষেত্রীয় পরিষদ (বিটিসি)' গঠন করার সিদ্ধান্ত নেওয়া হয়। এবং এই সমূহ গ্রামকে সংলগ্ন করে চারটি জেলা গঠন করার সিদ্ধান্ত নেওয়া হয়। এই সিদ্ধান্ত মর্মেই ৩০ অক্টোবর, ২০০৩ তারিখর নির্দেশ মর্মে (*নির্দেশ নং- GAG(B). 137/2002/Pt/117*) ভারতের সংবিধানের ৩৩২ নং ছেদের ষষ্ঠ অনুচ্ছেদের অন্তর্গত হিসাবে 'চিরাং জেলা' গঠন করা হয়। ২০০৪ সালের ৪ জুন তারিখ থেকে জেলা হিসেবে চিরাঙের কাজ-কর্ম আরম্ভ করা হয়।

জেলা হিসেবে গঠিত হওয়ার আগে চিরাং জেলার ভূ-ভাগ কোকড়াঝাড়, বঙাইগাওঁ ও বড়পেটা জেলার মধ্যে বিভাজিত হয়ে ছিল।
জেলাটিতে রাজ্যের দ্বিতীয় রাজহুবা খণ্ডের তেল শোধনাগার ও পেট্রোরাসায়নিক প্রকল্প BRPL অবস্থিত ।

অবস্থান
-------

চিরাং জেলা আসামের মধ্য-পশ্চিম অংশ ও ব্রহ্মপুত্রর উত্তর পারে অবস্থিত। বিস্তৃতি উত্তর অক্ষাংশ ২৬.২৮° -র থেকে ২৬.৫৪°, ও পূর্ব দ্রাঘিমাংশ ৮৯.৪২° -র থেকে ৯০.০৬°।

### জেলাটির চারসীমাঃ

উত্তরঃ ভুটান (আন্তরাষ্ট্রীয় সীমা)
দক্ষিণঃ বঙাইগাঁও জেলা, ও কোকড়াঝাড় জেলার অংশ
পূবঃ বাক্সা জেলা, ও বরপেটা জেলার অংশ বিশেষ
পশ্চিমঃ কোকড়াঝাড় জেলা

ভূগোল
-----

নিম্ন ব্রহ্মপুত্রের উত্তর উপত্যকায় অবস্থিত ও উত্তর সীমাত হিমালয় পাদদেশে আবৃত চিরাং জেলা মূলতঃ সমভূমি অঞ্চল। জেলাটির উত্তর অংশের উচ্চতা দক্ষিণের অংশের তুলনায় বেশি। জেলাটির ভূ-ভাগকে চারটি কৃষি-পারিবেশিক ভাগে ভাগ করা হয়েছেঃ

1. পর্বতের নিম্ন উপত্যকা অঞ্চল (Foothills old mountain valley)
2. বন্যাজল হীন নদীর পললজাত সমভূমি (Flood-free riverine old allluvial plain)
3. বন্যাজলের আশঙ্কা থাকা নদীর পললজাত সমভূমি (Flood-prone riverine alluvial plain)
4. বিল (beels)

জেলাটির মধ্য দিয়ে বয়ে যাওয়া প্রধান উপনদী সমূহ হল: চম্পাবতী, আই ও মানাহ (মানস)। আগরং ও কাণামকরা উপ-উপনদী জেলাটির মধ্য দিয়ে বয়ে গেছে।

নদ-নদী: ভুটানের থেকে বয়ে আসা নদীগুলি হল- চম্পাবতী‚মানস‚আগর্ং‚কনামাকরা‚আই ইত্যাদি ।

জনগোষ্ঠী
--------

দর্শনীয় স্থান
--------------

তথ্যসূত্র
---------

1. 1 2 3 4 5  চিরাং জেলার সরকারি ওয়েবসাইট  ওয়েব্যাক মেশিনে আর্কাইভকৃত ২৫ নভেম্বর ২০১৬ তারিখে, আহরণ করা তারিখঃ ২৫-০৭-২০১২
2. ↑  BODOLAND TERRITORIAL COUNCIL (BTC) ACCORD  ওয়েব্যাক মেশিনে আর্কাইভকৃত ১৯ এপ্রিল ২০১২ তারিখে, আহরণ করা তারিখঃ ২৫-০৭-২০১২
3. ↑  *নতুন অসমীয়া ভূচিত্রাবলী*,অসম বুক ডিপি, ২০১১-১২

বহিঃসংযোগ
---------
**মুক্ত বিবাহ** হল অ-একবিবাহের একটি রূপ যেখানে একটি ডায়াডিক বিবাহের অংশীদাররা সম্মত হন যে প্রত্যেকে বিবাহ বহির্ভূত যৌন সম্পর্কে লিপ্ত হতে পারবে, এটি তাদের দ্বারা অবিশ্বস্ততা হিসাবে বিবেচিত হবে না এবং বিবাহের অন্তর্নিহিত একগামীতা সত্ত্বেও একটি উন্মুক্ত সম্পর্ক বিবেচনা বা প্রতিষ্ঠা করে। উন্মুক্ত বিবাহের বিভিন্ন রূপ রয়েছে যেমন সুইংগিং এবং বহুগামিতা, প্রতিটি অংশীদারদের সাথে তাদের স্ত্রীর কার্যকলাপে বিভিন্ন স্তর রয়েছে।

পরিভাষা
-------

মুক্ত বিবাহের একটি সাধারণ সংজ্ঞা হল যে দম্পতির বাইরে কিছু পরিমাণে যৌন মিথস্ক্রিয়া করার জন্য দুই অংশীদারের মধ্যে একটি চুক্তি রয়েছে। মুক্ত বিবাহের বিভিন্ন প্রকার রয়েছে, প্রতিটি অংশীদারদের সাথে তাদের স্ত্রীর কার্যকলাপের বিভিন্ন স্তর রয়েছে।

*মুক্ত বিবাহ* শব্দটি সমাজবিজ্ঞান এবং নৃবিজ্ঞানে উদ্ভূত হয়েছে। ১৯৬০-এর দশকে, গবেষকরা সম্প্রদায় এবং সংস্কৃতির অনুশীলনগুলি নির্দেশ করার জন্য "বন্ধ বিবাহ" ব্যবহার করেছিলেন যেখানে ব্যক্তিরা সামাজিক নিয়মাবলী ভিত্তি করে বিবাহ করতে চেয়েছিলেন এবং মুক্ত বিবাহ যেখানে ব্যক্তিদের নিজের জীবনসঙ্গী বেছে নেওয়ার ক্ষমতা ছিল।

আরো দেখুন
---------

* ত্রয়ী বিবাহ

তথ্যসূত্র
---------

1. ↑  Johnson, H.M. (1960). *Sociology: A Systematic Introduction*. New York, NY: Harcourt, Brace and World, Inc.
2. ↑  Jacobsohn, P. & Matheny, A.P. (1963). Mate selection in open marriage systems. In K. Ishwaran and J.M. Mogey (Eds.), Family and Marriage (pp. 98-123). Leiden, The Netherlands: E.J. Brill, Publisher.

আরও পড়া
--------

* ব্লক, জে. (2009)। *খোলা: একটি খোলা বিবাহে প্রেম, যৌনতা এবং জীবন* । সীল প্রেস.আইএসবিএন ৯৭৮-১৫৮০০৫২৭৫৭আইএসবিএন 978-1580052757
* O'Neill, N. / O'Neill, George (1984)। *উন্মুক্ত বিবাহ: দম্পতিদের জন্য একটি নতুন জীবনধারা* । এম. ইভান্স অ্যান্ড কোম্পানি।আইএসবিএন ৯৭৮-০৮৭১৩১৪৩৮৩আইএসবিএন 978-0871314383
* Schott, O. (2014)। *উন্মুক্ত সম্পর্কের প্রশংসায়।* *প্রেম, যৌনতা, কারণ এবং সুখের উপর*. বার্টজ + ফিশার পাবলিশিং।আইএসবিএন ৯৭৮-৩-৮৬৫০৫-৭২৫-৯আইএসবিএন 978-3-86505-725-9

বহিঃসংযোগ
---------

* ওয়েব্যাক মেশিনে আর্কাইভকৃত ১০ মে ২০১২ তারিখে করা খোলা সম্পর্কের উপর একটি হ্যান্ডবুক
* প্রেমে মুক্তি: খোলামেলা বিবাহ কি কাজ করতে পারে?
হারিকেন আর্ল ঘূর্ণিঝড়ের সময় টহল দানকারী একজন মার্কিন জীবনরক্ষী, ২০১০
লাল ও হলুদ পতাকা নির্দেশ করে যে একটি সাঁতার-স্নান এলাকা জীবনরক্ষীদের টহলাধীন আছে
**জীবনরক্ষী** হলেন একজন উদ্ধারকারী যিনি সাঁতারের পুকুর, সাঁতার উদ্যান, সমুদ্রসৈকত, স্পা, নদী ও হ্রদের সাঁতারু, সার্ফকারীসহ অন্যান্য জলক্রীড়ায় অংশগ্রহণকারীদের নিরাপত্তা ও উদ্ধারকাজ দেখাশোনা করেন। জীবনরক্ষীদের সাঁতার, হৃদ-ফুসফুসীয় পুনরুজ্জীবন পদ্ধতি (সিপিআর), স্বয়ংক্রিয় বহিঃস্থ হৃৎপেশীকম্পরোধক যন্ত্র যন্ত্রের ব্যবহার সম্পর্কে বিশেষ প্রশিক্ষণ থাকে। তারা যে কর্মস্থলে কাজ করে, সেখানকার বিভিন্ন সহায়তাকারী সরঞ্জাম ব্যবহার করে পানি থেকে মানুষকে উদ্ধার করার সম্পর্কে বিশেষ জ্ঞান ও প্রশিক্ষণ লাভ করে। কোনও কোনও এলাকায় জীবনরক্ষীরা অঘটনের বিরুদ্ধে জরুরি সেবা ব্যবস্থার অংশ হিসেবে কাজ করে। আবার কিছু কিছু এলাকায় তারা মূল জরুরি চিকিৎসা সেবা প্রদানকারী হিসেবেও কাজ করতে পারে।

তথ্যসূত্র
---------

1. ↑  "USC Student Campus Calendar – Weekend Signature Events – Weekend Events – Upcoming Events"। Sait.usc.edu। ৩০ মার্চ ২০১২। ২৬ মে ২০১২ তারিখে মূল থেকে আর্কাইভ করা। সংগ্রহের তারিখ ২০১২-০৭-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কোশি তপু বন্যপ্রাণী সংরক্ষণাগার** হলো পূর্ব নেপালের তরাইয়ের একটি সংরক্ষিত এলাকা, যা ১৭৬ কিমি২ (৬৮ মা২) সুনসারি, সাপ্তারি এবং উদয়পুর জেলার জলাভূমি দ্বারা আচ্ছাদিত। এটি কোসি নদীর প্লাবনভূমিতে বিস্তৃত নলখাগড়া এবং মিঠা পানির জলাভূমি নিয়ে গঠিত এবং এর আয়তন ৭৫ থেকে ৮১ মিটার । এটি ১৯৭৬ সালে প্রতিষ্ঠিত হয় এবং ১৯৮৭ সালের ডিসেম্বরে রামসার সাইট হিসাবে মনোনীত হয়। এটি নেপালের বুনো জল মহিষের (বুবলাস আর্নি ) সর্বশেষ অবশিষ্ট পাল নিয়ন্ত্রণ করে।

ইতিহাস
------

১৯৯৭ থেকে ১৯৯৮ সালের মধ্যে, পার্ক-মানুষ দ্বন্দ্বের পরিধি অনুসন্ধানের জন্য সংরক্ষিত এলাকার পূর্বে পার্শ্ববর্তী পশ্চিম কাসুহা ভিডিসিতে একটি সাক্ষাৎকার জরিপ করা হয়েছিল। অনুসন্ধানে দেখা গেছে যে, সেপ্টেম্বর থেকে ফেব্রুয়ারির মধ্যে বুনো জল মহিষ এবং বন্য শূকরেরাই ছিলো ফসল আক্রমণকারী প্রধান প্রাণী। তখনও সংরক্ষিত এলাকার অভ্যন্তরে প্রচুর গবাদি পশুকে অবাধে চরতে দেখা গেছে। স্থানীয় জনগণই সেইসব বনজ পণ্যের অবৈধ ব্যবহার, শিকার এবং সংরক্ষিত নদী এলাকা হতে মাছ ধরার জন্য দায়ী ছিলো। 

২০০৫ সালে, কোশি ব্যারেজ সহ উক্ত সংরক্ষিত এলাকাকে নেপালের ২৭টি গুরুত্বপূর্ণ পাখি অঞ্চলের একটি।

উদ্ভিদ
------

সংরক্ষিত এলাকার উদ্ভিদ সম্প্রদায়কে প্রধানত মিশ্র পর্ণমোচী নদীমাতৃক বন, তৃণভূমি এবং জলাবদ্ধ গাছপালা দ্বারা চিহ্নিত করা হয়। এর ৬৮ শতাংশ তৃণভূমি এবং প্রায় ৬ শতাংশ বনভূমি দ্বারা আচ্ছাদিত, যেখানে ভারতীয় রোজউডের প্রাধান্য রয়েছে । উত্তর-পশ্চিমাঞ্চলের দিকে খয়ের বনের প্যাচ বেশি দেখা যায়। চলমান জলাশয়ের কাছাকাছি তৃণভূমিগুলি বার্ষিক বন্যা এবং বন্যপ্রাণীদের চারণ দ্বারা রক্ষিত হয়। গঙ্গার একটি উপনদী সপ্ত কোশি নদী বর্ষাকালে দ্রুত এবং তীব্র বন্যার সৃষ্টি করে । এর বিস্তৃত জলাভূমিতে কাপোক , আখ , খাগড়া , ক্যাটেল , ইম্পেরটা সিলিন্ড্রিকা , ঈল ঘাস এবং ইচহোর্নিয়া , হাইড্রিলা , অ্যাজোলা এবং পদ্মের প্রজাতি সহ ৫১৫ টি উদ্ভিদ প্রজাতি পাওয়া যায়।

প্রাণী
------

সংরক্ষিত এলাকায় বিস্তৃত প্রাণী বাস করে। এর জলধার এবং পুকুরে ২০০ প্রজাতির মাছ নথিভুক্ত করা হয়েছে, যার বেশিরভাগই স্থানীয় বাসিন্দা। দুটি টোড প্রজাতি, নয়টি ব্যাঙ প্রজাতি, ছয়টি টিকটিকি প্রজাতি, পাঁচটি সাপের প্রজাতি এবং এগারোটি কচ্ছপের প্রজাতিও নথিভুক্ত করা হয়েছে। এখানে ঘড়িয়াল এবং কুমির ছিনতাইয়ের মতো ঘটনাও ঘটে থাকে।

তথ্যসূত্র
---------

1. ↑  "Koshi Tappu"। *Ramsar Sites Information Service*। সংগ্রহের তারিখ ২৫ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  Bhuju, U. R.; Shakya, P. R. (২০০৭)। *Nepal Biodiversity Resource Book. Protected Areas, Ramsar Sites, and World Heritage Sites*। International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific। আইএসবিএন 978-92-9115-033-5।
3. 1 2  Karki, J. B. (2008). *Koshi Tappu Ramsar Site: Updates on Ramsar Information Sheet on Wetlands*  ওয়েব্যাক মেশিনে আর্কাইভকৃত ২০১৪-০৭-১৪ তারিখে. The Initiation 2 (1): 10–16.
**ইশতার** সুপ্রাচীন মেসোপটেমিয়ায় সুমের আক্কাদ আসিরিয়া এবং ব্যাবিলনিয়া সভ্যতায় জন্ম হয়েছিল। ইশতার ছিলেন মেসোপটেমিয়ার ধর্মেরই একজন অন্যতম দেবী ।

বৈশিষ্ট্য
---------

আদি পর্যায়ে ইশতার মূলত ছিলেন সেমেটিকভাষীদের দেবী । খ্রিস্টপূর্ব ৩০০০ অব্দে সেমিটিকরা মেসোপটেমিয়ার সুমেরিয় সাম্রাজ্যে পৌঁছানোর পর সুমেরিয় সমাজ তাদের দেবী ইশতারকে গ্রহণ করেছিল। এর একটা মূল কারণ সুমেরিয় দেবী ইনানার সঙ্গে দেবী ইশতার-এর বিস্ময়কর সাদৃশ্য । যে কারণে ইশতার এর অন্য এক নাম ইনানা। এবং ইনানার উপকথা পরিনত হয় ইশতার-এর উপকথায়। ইশতার সুমেরিয় রাজধানী উরুক নগরে মহা সমারোহে পূজিত হতে থাকেন। পরে ইশতার ব্যাবিলনের অন্যতম দেবী তে উন্নীত হন ।

পরিচয়
------

দেবী ইশতার এর বাবা চন্দ্রদেব; মা আনতুম; ভাই: সূর্যদেব শামাশ ও বোন: পাতালের রানী ইরিশকিগাল। দেবী ইশতার এর বাহন সিংহ, দেবী সিংহের পিঠে চড়ে যুদ্ধ করতেন, হাতে থাকে ধনুক ও তূণ ভর্তি তীর। প্রতীক অস্টকোণ তারকা; গ্রহ: শুক্র এবং সংখ্যা পনেরো।

প্রাচীন জার্মান কবিতায় প্রাপ্ত ইশতার। প্রাচীন মেসোপটেমিয়ার উর্বরা শক্তি, প্রেম, যুদ্ধ ও যৌনতার দেবী। ধর্মীয় উপকথার জগতেদেবী ইশতার-এর স্থানএতই গুরুত্বপূর্ণ যে-তার ধারণা থেকেই পরবর্তীকালে গ্রিক যৌনতার দেবী আফ্রোদিতি, রোমান সৌন্দর্যের দেবী ভেনাস, ফ্রিজিয়ার প্রকৃতি দেবী সিবিলিও ফিনিশিয়দের স্বর্গের রানী আসতারতে-এর উদ্ভব হয়েছিল । ব্যাবিলনিয় সাহিত্যে দেবী ইশতারকে ‘জগতের আলো’, ‘ন্যায়বিচারক’, ‘আইনদাতা’,‘দেবীদের দেবী’, ‘বিজয়ের দেবী’, ‘পাপের ক্ষমাকারী’ এবং ‘স্বর্গ ও মর্তের আলো’ প্রভৃতি অভিধায় অবহিত করা হয়েছে।

ইশতার কেন্দ্রিক সিনেমা
----------------------

* Blood Feast
* Blood Diner
* Blood Feast 2: All U Can Eat

ইশতার কেন্দ্রিক বই
------------------

* Generation "П"
* Endless (comics)

বহিঃসংযোগ
---------

* Greek Mythology Link, Zeus stories of Zeus in myth
* Theoi Project, Cult Of Zeus cult and statues
* Pagans Honor Zeus at Ancient Athens Temple
**আবু কাতাদাহ আল আনসারী** (আরবি: أبو قتادة الأنصاري) ছিলেন ইসলামের নবী হযরত মুহাম্মাদ ছল্লাল্লাহু আলাইহি ওয়া সাল্লামের একজন সাহাবী। তিনি উহুদ ও হুদায়বিয়ার যুদ্ধে অংশগ্রহণ করেন। তিনি **হারিস ইবনে রাব্বি** (আরবি: الحارث بن ربعي) নামেও পরিচিত ছিলেন।

ইন্তেকাল
--------

হযরত আবু কাতাদাহ্র রা. মৃত্যু সন নিয়ে দারুন মতভেদ
আছে। কুফাবাসীদের মতে হিজরী ৩৮ সনে তিনি কুফায়
মারা যান এবং হযরত আলী রা. সাত তাকবীরের সাথে
তাঁর জানাযার নামায পড়ান। ইমাম শা’বী বলেন, সাত
নয়, বরং ছয় তাকবীরের সাথে।

```
হাসান ইবন ’উসমান
```

বলেন, তিনি হিজরী- ৪০ সনে মারা যান। ওয়াকিদী
বলেন, হিজরী ৫৪ সনে ৭২ বছর বয়সে মদীনায় মারা যান।
আবার কেউ বলেছেন, ৭২ নয়; বরং ৭০ বছর বয়সে। ইমাম
বুখারী ‘আল-আওসাত’ গ্রন্থে যারা হিজরী ৫০ থেকে ৬০
সনের মধ্যে মারা গেছেন, তাঁদের মধ্যে আবু কাতাদাহ্র
নামটি উল্লেখ করেছেন। তিনি আরো বলেছেন,
মারওয়ান যখন মু’য়াবিয়ার রা. পক্ষ থেকে মদীনার
ওয়ালী তখন তিনি আবু কাতাদাহ্কে একবার দেখা
করার জন্য ডেকে পাঠান এবং তিনি মারওয়ানের
সাথে দেখা করেন। এর সমর্থনে আর একটি বর্ণনা দেখা
যায়।

```
মু’য়াবিয়া রা. যখন মদীনায় আসেন তখন সবশ্রেণীর
```

মানুষ তাঁর সাথে দেখা করে। তখন তিনি আবু
কাতাদাহ্কে ডেকে বলেনঃ শুধু আপনারা-আনসাররা
ছাড়া সব মানুষই আমার সাথে দেখা করেছে। এসব
বর্ণনা দ্বারা নিশ্চিতভাবে বুঝা যায় তিনি হিজরী ৪০
সনের পরে মারা গেছেন। (দ্রঃ আল-ইসাবা- ৪/১৫৯;
আল-আ’লাম- ২/১৫৪; উসুদুল গাবা- ৫/২৭৫)

জন্ম ও পরিচয়
-------------

আবু কাতাদাহ মদিনায় জন্মগ্রহণ করেন। তিনি খাজরাজ গোত্রের শাখা গোত্র বানু সুলায়মের সদস্য ছিলেন। তার পিতার নাম রাব’য়ী ইবন বালদামা এবং মাতার নাম কাবশা বিনতু মুতাহ্হির। মাতার কাবশা বিনতু মুতাহ্হিরও ছিলেন খাযরাজ গোত্রের বনী সুলামার সাওয়াদ ইবন গানাম শাখার মেয়ে।

তথ্যসূত্র
---------

1. 1 2  'Izz al-Din Ibn al-Athir al-Jazari, Ali (২০১২)। *أسد الغابة في معرفة الصحابة - الفهارس- Usd al Ghabat fi ma'rifat alsahhabat*। Beirut, Lebanon: Dar al Ibn Hazm। আইএসবিএন 978-9953-81-621-0। ৪ মে ২০১৯ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২০।
2. ↑  "আবু কাতাদাহ্ আল-আনসারী (রা)"। *ইসলামিক অনলাইন মিডিয়া*। ২০১৯-০৮-১৬। সংগ্রহের তারিখ ২০২২-০১-১২।
**দক্ষিণ পূর্ব এশিয়া-মধ্যপ্রাচ্য-পশ্চিম ইউরোপ ৫** (SEA-ME-WE 5) একটি অপটিক্যাল ফাইবার সাবমেরিন ক্যাবল যোগাযোগ ব্যবস্থা যা সিঙ্গাপুর এবং ফ্রান্সের মধ্যে টেলিযোগাযোগ বহন করে। ক্যাবলটি প্রায় ২০,০০০ কিলোমিটার দীর্ঘ এবং দক্ষিণ পূর্ব এশিয়া, ভারতীয় উপমহাদেশ, মধ্যপ্রাচ্য ও ইউরোপের মধ্যে প্রতি সেকেন্ডে ২৪ টেরাবাইটের ব্রডব্যান্ড যোগাযোগ সরবরাহ করে। ক্যাবলটি ১৯টি ল্যান্ডিং পয়েন্টের মাধ্যমে সিঙ্গাপুর, মালয়েশিয়া, ইন্দোনেশিয়া, থাইল্যান্ড, মিয়ানমার, বাংলাদেশ, ভারত, শ্রীলঙ্কা, পাকিস্তান, সংযুক্ত আরব আমিরাত, ওমান, কাতার, জিবুতি, ইয়েমেন, সৌদি আরব, মিশর, ইতালি, তুরস্ক ও ফ্রান্সকে সংযুক্ত করেছে। এটি বাংলাদেশের ২য় সাবমেরিন ক্যাবল সংযুক্তি যা পটুয়াখালী জেলার কলাপাড়া উপজেলায় ০৬ জানুয়ারি ২০১৭ সালে সংযুক্ত হয়। ফ্রান্স থেকে শ্রীলংকার মধ্যের অংশটি অ্যালকাটেল-লুকাসেন্ট দ্বারা নির্মিত হয় এবং শ্রীলঙ্কা থেকে সিঙ্গাপুরের মধ্যের অংশটি এনইসি দ্বারা নির্মিত হয়। নির্মাণ ৬ জুন ২০১৪ সালে শুরু হয়ে ডিসেম্বর ২০১৬ সালে সম্পন্ন হয়।

মূল রুটগুলি

তথ্যসূত্র
---------

1. 1 2 3  "SEA-ME-WE History" (ইংরেজি ভাষায়)। সংগ্রহের তারিখ ২০১৬-০৫-৩১।
2. 1 2  "SEA-ME-WE 5 Consortium Completes Matchless Subsea Cable System" (ইংরেজি ভাষায়)। সংগ্রহের তারিখ ২০১৬-১২-৩১।
3. 1 2  "Alcatel-Lucent starts construction of Sea-Me-We 5 undersea cable system linking Singapore and France" (ইংরেজি ভাষায়)। সংগ্রহের তারিখ ২০১২-০৪-১৪।
4. ↑  দেওয়ান, আল-আমীন (১৬ সেপ্টেম্বর ২০১৭)। "সাবমেরিন কেবল নাম্বার ২"। *দৈনিক কালের কণ্ঠ*। সংগ্রহের তারিখ ২৭ ফেব্রুয়ারি ২০১৮।

আরও দেখুন
---------

* সি-মি-উই ৪

বহিঃসংযোগ
---------

* দক্ষিণ পূর্ব এশিয়া - মধ্যপ্রাচ্য - পশ্চিম ইউরোপ ৫ প্রকল্পের ওয়েবসাইট (ইংরেজি)
* SEA-ME-WE 5 প্রকল্পের সদস্যগণ (ইংরেজি)
* SEA-ME-WE 5 রুট (নেটওয়ার্ক মানচিত্র) (ইংরেজি)
**সামরিক অভিযান পদক** হল এক ধরনের সামরিক অলঙ্করণ যা এমন কোনও সশস্ত্র বাহিনীর সদস্যকে দেওয়া হয়, যিনি একটি মনোনীত সামরিক অভিযানে কাজ করেন বা ভৌগোলিক যুদ্ধমঞ্চে দায়িত্ব পালন করেন। সামরিক অভিযানের পদকগুলো পরিষেবা পদকের মতোই, কিন্তু অপেক্ষাকৃত উচ্চ মর্যাদা বহন করে, কারণ পুরষ্কারটি সাধারণত একটি বিদেশী অঞ্চলে মোতায়েনকৃত অবস্থাতে বা একটি যুদ্ধ অঞ্চলে কৃত সামরিক পরিষেবাকে অন্তর্ভুক্ত করে দেওয়া হয়।

ইতিহাস
------

সামরিক অভিযান পদক প্রথম উদ্ভাবিত হয়েছিল যুদ্ধে সাধারণ সামরিক পরিষেবাকে স্বীকৃতি দেওয়ার জন্য, যা মেধাবী সজ্জার বিপরীতে শুধুমাত্র বীরত্ব ও সাহসিকতার কাজের জন্য ছোট পরিসরে জারি করা হয়েছিল। অভিযান পদকটি প্রথম ব্রিটিশ সামরিক দ্বারা স্প্যানিশ আর্মাডার পরাজয়ের জন্য পুরস্কৃত পদক দিয়ে জারি করা হয়েছিল, ১৮১৫ সালের ওয়াটারলু পদকটি অভিযানে উপস্থিত সকল পুরুষদের জন্য প্রথম এবং ১৮৪৭ সালের সামরিক সাধারণ পরিষেবা পদকটি প্রথম "আধুনিক" সামরিক অভিযান পদক।

দেশ অনুযায়ী সামরিক অভিযান পদক
------------------------------

* অস্ট্রেলীয় অভিযান পদক
* ব্রিটিশ অভিযান পদক
* কানাডীয় অভিযান পদক
* মালয়েশীয় অভিযান পদক
* ন্যাটো পদক সামরিক অভিযান পদকের একটি সংখ্যা বোঝায়
* নিউজিল্যান্ড অভিযান পদক
* ফিলিপাইন অভিযান পদক
* পোলিশ অভিযান পদক
* দক্ষিণ আফ্রিকার অভিযান পদক
* দক্ষিণ কোরীয় অভিযান পদক
* সোভিয়েত অভিযান পদক
* স্পেনীয় অভিযান পদক
* শ্রীলঙ্কান অভিযান পদক
* জাতিসংঘ পদক বেশ কিছু সামরিক অভিযানের পদককে বোঝায়
* মার্কিন যুক্তরাষ্ট্র অভিযান পদকগুলো মার্কিন যুক্তরাষ্ট্রের সামরিক বাহিনীর পুরস্কার এবং অলঙ্করণের অন্তর্ভুক্ত

সামরিক অভিযান সম্পর্কিত অন্যান্য উপাদান
---------------------------------------

* পদক দণ্ড / সামরিক অভিযান কীলক

তথ্যসূত্র
---------

1. ↑  Charles McDowell, "Military Decoration", *World War II in Europe. An Encyclopedia*, Routledge, 2015 p. 1047-1048
ফ্লোরিডায় একটি নগ্নতাবাদী রিসোর্ট, ২০১৪
**নগ্নতাবাদী রিসোর্ট** বা **প্রকৃতিবাদী** **রিসোর্ট** হল এমন একটি স্থাপনা যা অতিথিদের জন্য আবাসন (বা অন্তত ক্যাম্পিং স্পেস) এবং অন্যান্য সুযোগ-সুবিধা প্রদান করে এমন একটি প্রেক্ষাপটে যেখানে তাদেরকে নগ্নতাবাদ অনুশীলন করার জন্য আমন্ত্রণ জানানো হয় - অর্থাৎ, অ-যৌন সামাজিক নগ্নতার জীবনধারা। একটি ছোট, আরও গ্রাম্য, বা আরও মৌলিক নগ্নতাবাদী রিসোর্টকে একটি **নগ্নতাবাদী শিবির** বলা যেতে পারে।

একটি **নগ্নতাবাদী ক্লাব** হল এমন লোকদের একটি সমিতি যারা একসাথে প্রকৃতিবাদ অনুশীলন করে, তবে শব্দগুচ্ছটি প্রায়শই "নগ্নতাবাদী রিসোর্ট" এর প্রতিশব্দ হিসাবে ব্যবহৃত হয়, যেহেতু সাধারণভাবে এই ধরনের একটি রিসোর্ট এই জাতীয় সংস্থার দ্বারা পরিচালিত হয়। যুক্তরাজ্য ও নিউজিল্যান্ডে, কিছু নগ্নতাবাদী ক্লাবকে **সান ক্লাব** হিসাবে উল্লেখ করা হয়।

একটি **নগ্নতাবাদী সম্প্রদায়** হল একটি ইচ্ছাকৃত সম্প্রদায় যার সদস্যরা একসাথে বসবাস করতে এবং স্থায়ী ভিত্তিতে নগ্নতাবাদ অনুশীলন করতে পছন্দ করে। নগ্নতাবাদী সম্প্রদায়গুলিকে একসময় **ন্যুডিস্ট কলোনি** হিসাবে উল্লেখ করা হত, এবং এই শব্দটি এখনও জনপ্রিয় সংস্কৃতিতে বিদ্যমান, তবে নেতিবাচক অর্থের কারণে এটি আজ বেশিরভাগ নগ্নতাবাদীদের দ্বারা এড়ানো হয়।

নগ্নতাবাদী রিসোর্ট এবং সম্প্রদায়গুলি তীক্ষ্ণ পার্থক্য ছাড়াই একটি বর্ণালীতে বিদ্যমান - একটি নগ্নতাবাদী রিসোর্ট প্রাথমিকভাবে বাণিজ্যিক হতে পারে তবে কিছু স্থায়ী বাসিন্দাও সেখানে থাকতে পারে, যখন একটি নগ্নতাবাদী সম্প্রদায় প্রাথমিকভাবে আবাসিক তবে কিছু অর্থপ্রদানকারী দর্শনার্থীরাও সেখানে থাকতে পারে। কিছু নগ্নতাবাদী রিসোর্ট এবং সম্প্রদায়ের সাইটে থাকার শর্ত হিসাবে নগ্নতা প্রয়োজন; অন্যত্র পোশাক-ঐচ্ছিক, যতক্ষণ তারা অন্যদের নগ্ন হওয়া সহ্য করে ততক্ষণ পর্যন্ত পোশাক পরতে দেয়।

কিছু নগ্নতাবাদী সম্প্রদায় দোকান, ব্যাঙ্ক এবং রেস্তোরাঁর মতো ব্যবসা পরিচালনা করার জন্য যথেষ্ট বড়; এগুলোকে **নগ্নতাবাদী গ্রাম** বলা যেতে পারে। উদাহরণগুলির মধ্যে রয়েছে স্পেনের ভেরা প্লেয়া এবং ফ্রান্সের সেন্টার হেলিও-মারিন মন্টালিভেট ও ক্যাপ ডি'আগদে। কিছু ইউরোপীয়রা এই স্কেলের সম্প্রদায়ের জন্য "নগ্নতাবাদী রিসোর্ট" শব্দটি সংরক্ষণ করে।

ইতিহাস
------

প্রাচীনতম পরিচিত নগ্নতাবাদী ক্লাব, নেকেড ট্রাস্টের ফেলোশিপ, ১৮৯১ সালে চার্লস ক্রফোর্ড নামে এক জেলা ও দায়রা বিচারক দ্বারা ব্রিটিশ ভারতের মাথেরানে প্রতিষ্ঠিত হয়েছিল। ক্লাবের আরও দুই সদস্য ছিল, ভাই অ্যান্ড্রু এবং কেলগ ক্যাল্ডারউড। সংস্থার একটি মহিলা শাখা যুক্ত করার প্রস্তাবটি কখনই বাস্তবায়িত হয়নি, এবং খুব শীঘ্রই ক্রফোর্ডকে রত্নাগিরিতে বদলি করা হলে এটি অস্তিত্বের বাইরে চলে যায়। তিনি ১৮৯৪ সালে মারা যান। ক্রফোর্ড ও সমকামী অধিকার কর্মী এডওয়ার্ড কার্পেন্টারের মধ্যে প্রথম দিকে চালাচালি হওয়া চিঠিপত্র থেকে জানা যায় যে পরবর্তীতে তারা সেই সময়ে ভিয়েনা এবং মিউনিখে অনুরূপ কিছু গোষ্ঠী সম্পর্কে জানত, কিন্তু তাদের অস্তিত্বের অন্য কোন প্রমাণ পাওয়া যায়নি।

তথ্যসূত্র
---------

1. ↑  Kulkarni, Vishwas (২৫ এপ্রিল ২০১০)। "World's first nudist colony was in Thane (and this man proved it)"। *Mumbai Mirror*। সংগ্রহের তারিখ ১৭ ডিসেম্বর ২০১২।
2. ↑  Farrar, Michael (৯ নভেম্বর ২০০৫)। "The Fellowship of the Naked Trust"। আইএসএসএন 0264-0406। ২৮ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৪।